HERÄTYKSEN LÄPIMURTO
Evankelista Hermes Falcao Jr
Evankeliumi kaikille kansoille
Todista Jumalan ihmeitä -
Koe Jumalan ihmeet!
www.revivalexplosion.com Facebook - revivalexplosion
Radiossa & TV:ssä
Brasilia, Suomi, Ranska, Norja, Englanti, USA
HERÄTYKSEN LÄPIMURTO
Tervetuloa mukaan. Olen Hermes Falcao Jr.
Tänään meillä on mielenkiintoinen ohjelma.
Aiheenamme on sielujen voittaminen.
Herra on antanut meille uskoville tehtävän -
saarnata evankeliumia ja voittaa sieluja.
Luen teille San. 11:30.
"Vanhurskaan hedelmä on elämän puu -
ja viisas voittaa sieluja."
Herra haluaa sinun kertovan evankeliumia ihmisille.
Me uskovat kokoonnumme kirkkoihin -
palvomaan Jumalaa, laulamaan ja kuuntelemaan Sanaa.
Jos siinä on kaikki, olemme kuin mikä tahansa kerho.
Viihdytämme vain itseämme.
Ruokimme itseämme, mutta emme kerro Hyvää Sanomaa muille.
Se ei ole evankeliumin tarkoitus.
Sitä ei saa pitää salassa; kätkössä pöydän alla.
Raamattu sanoo, ettei palavaa lamppua pidä laittaa vakan alle.
Lamppu kuuluu lampunjalkaan, jossa se antaa valoa kaikille.
Kun ihmiset näkevät hyvät tekomme, he alkavat kiittää Jumalaa.
Meillä on tehtävä, johon meidät on kutsuttu.
Meidän pitää saarnata evanke- liumia ja parantaa sairaita.
Jumala tekee ihmeitä kaikkialla.
Te jotka seuraatte työtämme: -
julkaisemme saarnoja ja opetusta myös internetissä.
Ne on tallennettu eri tilaisuuksissa.
Monet ihmiset eri maissa kuuntelevat niitä.
Näin äskettäin mielenkiintoisen tilaston.
Kahden viikon aikana yli 1000 ih- mistä kuunteli opetustamme netissä.
He eivät vain kuunnelleet, -
vaan lähettivät postia kiittäen niistä.
Saimme myös ihanan todistuksen.
Se käsitteli mm. sielujen voittamista.
Uskovien pitää kertoa muille Kristuksen evankeliumia -
ja harjoittaa uskoaan kaikilla elämänalueilla.
Eräs nainen kirjoitti meille.
Hän oli kuunnellut opetustani näkökulman merkityksestä; -
miten meidän tulisi nähdä asiat taivaan näkökulmasta, uskon silmin.
Saarna kosketti naista voimallisesti -
ja häneen tuli uskon henki.
Hän sai uuden innon.
Kun hän kuunteli Jumalan Sanaa, hän sai voiman ja rohkeuden.
Naisen mies oli sairas; hänellä oli haavoja kaikkialla.
Sanan saarna toi uskon hengen naisen sydämeen.
Uskon hengessä nainen päätti laittaa kädet miehensä päälle -
ja käskeä sairautta lähtemään.
Tämä on valtavaa! Sitten hän meni miehensä luo.
"Laitan käteni päällesi ja käsken sairautta lähtemään!" hän sanoi.
Niin hän sitten teki.
"Jeesuksen nimessä käsken tätä sairautta lähtemään.
Julistan sinut terveeksi, Kristuksen nimessä!"
Mitä sitten tapahtui? Tämä on hyvin voimallinen todistus.
Haavat vuotivat aina öisin ja aamulla sänky oli märkä.
Rukouksen jälkeisenä aamuna -
mies heräsi terveenä.
Haavat olivat poissa ja hän oli puhdas.
Hänen ihonsa oli terve ja hän voi hyvin.
Nainen kertoi saaneensa uskon hengen kuunnellessaan saarnaa -
ja hän päätti toimia uskossa.
Samalla tavoin jotkut alkavat toimia voittaakseen sieluja.
Kerran olin eräässä kirkossa ja sanoin sen pastorille: -
"Pidämme täällä herätys- ja parantumiskokouksia, -
joissa sairaat paranevat ja ihmiset vapautuvat.
Haluan kouluttaa teistä ryhmän, joka lähtee kaduille.
Näette ihmisten pelastuvan ja tulevan Jeesuksen luo."
Pastori katsoi minua pitkään. "Ei, ei!" hän sanoi.
Hän oli epäuskoinen; ei se onnistuisi.
"Luota minuun! Tehdään niin!" sanoin.
"Meidän pitää saarnata Sanaa, mutta ei vain kirkossa.
Kokoukset kirkossa ovat mahtavia, -
mutta meidät on kutsuttu kaduille ja toreille, -
työpaikoille, sairaaloihin - kaikkialle."
"Selvä," pastori vastasi.
Koulutimme ryhmää noin puoli tuntia.
Motivoimme heitä saarnaamaan Sanaa.
Ryhmässä oli nuori tyttö, 14-vuotias.
Hän oli tullut uskoon vasta 3 kuukautta sitten.
Hän innostui ja sanoi menevänsä ostoskeskukseen saarnaamaan.
Sitten me veimme tämän ryhmän kadulle.
Nuori tyttö alkoi kertoa evankeliumia kaikille.
Kahden tunnin aikana hän rukoili pelastusrukouksen -
15 ihmisen kanssa ja nämä antoivat sydämensä Jeesukselle.
He rukoilivat ja sitten he kiittivät tyttöä.
Jotkut itkivät, sillä Jumalan voima oli läsnä.
Tyttö oli aivan innoissaan!
Uskomatonta, että Jumala oli käyttänyt häntä.
Tyttö saarnasi ja viisitoista ihmistä pelastui!
Hän ei ollut koskaan kokenut sellaista.
Juuri tullut uskoon ja vasta 14-vuotias!
Tyttö oli kuuliainen ja Herra käytti häntä pelastamaan sieluja.
Kun hän avasi suunsa saarnaa- maan Sanaa, ihmiset pelastuivat.
Ihmisiä tuli myös kirkkoon ja he pelastuivat siellä.
Meillä oli siellä kokouksia koko viikonlopun ajan.
Noiden kolmen päivän aikana 75 ihmistä tuli uskoon.
Yhtenä ainoana viikonloppuna pienessä seurakunnassa!
Pastori oli aluksi hyvin epäuskoinen.
Sanoin hänelle: "Anna ihmisten kokea, että heillä on sanoma.
Heidän elämänsä on saarna.
Jos he avaavat suunsa, tapahtuu suuria asioita."
Raamattu sanoo: Evankeliumi on Jumalan voima.
Monesti me keskitymme ihmisiin tai itseemme.
Jotkut sanovat: "Helppo sinun on puhua. Sinä olet saarnaaja.
Matkustelet kaikkialla ja sinulla on oma järjestö.
Siksi olet niin rohkea saarnaa- maan. Sinulla on voitelu työhön."
Kiitos Herralle, että minulla on kutsu työhön.
Olen nähnyt nuorten ja lasten pelkäävän ja olevan epätietoisia.
Kun he käsittävät evankeliumin voiman, -
he kokevat ihmeitä sekä pelastuksen.
Menimme taas erääseen seurakuntaan vierailulle.
Myös siellä pastori oli epäuskoinen: -
"Et usko, kuinka vaikeaa on saarnata amerikkalaisille.
Ihmiset eivät halua kuulla evankeliumia."
Tämä ei ole totta. He ovat valmiita.
Seurakunnan nuoret rukoilivat erään miehen puolesta.
Mies parani ja kuultuaan evankeliumin hän pelastui.
Hän todisti siitä kirkossa ja kiitti Jumalaa ja meitä.
Hän oli ollut sairas vuosia, eikä voinut edes kävellä.
Mies tuli kirkkoon kiittämään tästä kaikesta.
Pidä mielessäsi sielujen voittaminen.
Palaamme pian aiheeseemme seuraavan videon jälkeen.
Ihmeitä ja merkkejä
Herätyksen läpimurto -kurssi. Toimi Jumalan voimassa.
Hei! Olen Hermes Falcao Jr.
Haluan kutsua teitä kaikkia tulemaan kurssillemme.
Herätyksen läpimurto -kurssi pidetään Richmondissa USA:ssa -
ensi heinäkuussa, 16.- 31.7.2013.
Kurssillamme saat opetusta, joka muuttaa elämäsi.
Monet ovat jo ilmoittautuneet -
Keniasta, Brasiliasta, Suomesta, Venäjältä ja USA:sta.
Me kaikki odotamme sitä innolla.
Jumala haluaa antaa meille suuria asioita.
Siellä opetetaan identiteetistä Kristuksessa, parantumisihmeistä -
Pyhän Hengen lahjoista ja toimin- nasta, herätyksen historiasta -
henkimaailmasta jne.
Kurssilla on useita opettajia.
Minä olen siellä sekä Charlie Shamp -
Chris Palmer, isäni sekä Dean Wood.
Olemme innoissamme kurssista ja tiedämme Jumalan tekevän ihmeitä.
Kurssi pidetään Homewood Suites -hotellissa Richmondissa.
Lentokenttä on lähellä ja kuljetukset kuuluvat hintaan.
Myös kaikki ateriat kuuluvat hintaan.
Mukavat huoneet hotellissa ja mahdollisuus rentoutua.
Upea mahdollisuus levätä ja virkistyä.
Koemme yhdessä Jumalan kosketuksen ja uuden voiman.
Saamme opetusta, virkistymme ja tutustumme uusiin ihmisiin.
Se on varmasti mahtava kokemus -
ja siunattu aika yhdessä.
Lisätietoja nettisivultamme www.revivalexplosion.com
Ilmoittaudu tänään, ettet menetä tilaisuutta.
Se muuttaa elämäsi ainiaaksi.
Jumalan siunausta. Nähdään heinäkuussa Richmondissa.
Ihmeitä ja merkkejä
Herätyksen läpimurto -kurssi. Toimi Jumalan voimassa.
Tervetuloa takaisin; on mahtavaa voittaa sieluja Jeesukselle.
Tämä on tehtävämme täällä maan päällä: -
saarnata evankeliumia.
Jumala ei käske enkeleitä tekemään sitä.
Se on seurakunnan tehtävä.
Enkelien tehtävä on avustaa meitä siinä, mutta ei saarnata.
Meillä on etuoikeus saarnata evankeliumia.
Luen nyt teille juutalaisten Kirjoituksia.
Apt. 2:47
"...kiittäen Jumalaa ja ollen kaiken kansan suosiossa. -
Ja Herra lisäsi heidän yhteyteensä joka päivä niitä, -
jotka saivat pelastuksen."
Alkuseurakunnassa ihmisiä pelastui joka päivä.
Raamatun mukaan Herra lisäsi päivittäin pelastettujen joukkoa.
Tästä voisi ajatella, että Herra teki kaiken.
Muiden ei tarvinnut tehdä mitään, ihmisiä vain tuli.
Kun menet kalastamaan, sinun pitää pyydystää kaloja.
Et vain mene veneeseen ja oleta kalojen hyppäävän sinne.
Niin ei tapahdu! Sinun pitää laittaa onki veteen -
ja saada kala menemään koukkuun.
Jeesus sanoi opetuslapsilleen: -
Minä teen teistä ihmisten kalastajia.
Luen teille nyt Apt. 5:42.
Silloin ymmärrätte, miksi Apt. 2:47 tapahtui.
Siinä sanottiin, että Herra lisäsi päivittäin uskovien joukkoa.
Apt. 5:42
"He opettivat joka päivä pyhäkössä ja kodeissa -
ja julistivat evankeliumia Kristuksesta Jeesuksesta."
Miksi Herra lisäsi uskovien joukkoa?
Koska he opettivat ja julistivat evankeliumia joka päivä.
Herra lisäsi uskovien joukkoa, -
koska seurakunta täytti tehtävänsä.
He saarnasivat evankeliumia kodeissa ja kaduilla.
He kertoivat kaikille Hyvää Sanomaa, että Jeesus on Messias.
Seurakunnan tulee ymmärtää tämä.
Se ei ole täällä toissijaisessa tehtävässä -
tai puolustamassa itseään.
Meidän pitää ymmärtää, että meillä on Jumalan antama tehtävä.
Meillä on jotakin todellista; meillä on jaettavana Hyvä Sanoma.
Jos rakastat ihmisiä, -
perhettäsi, lähimmäisiäsi - kaikkia ihmisiä, -
haluat heidän kokevan saman kuin sinäkin.
Jos et halua heidän kokevan Jumalan voimaa, -
voitelua tai pelastusta, -
oletko sittenkään kokenut sitä itse?
Jos evankeliumisi ei kosketa ihmisiä, -
ellei se tosiaankaan tee sitä, -
se ei ole koskaan koskettanut sinuakaan.
Kun koet Jumalan voiman -
ja Hänen läsnäolonsa pelastuksessa, -
sisälläsi syttyy tuli.
Haluat kertoa, saarnata, todistaa - voittaa sieluja Jeesukselle.
Haluat sytyttää maasi ja kaikki kansat Jumalan tuleen.
Sielussasi palaa tuli puhua kaikille.
Olin viisivuotias, kun voitin ensimmäisen sielun Jeesukselle.
Hän oli minun opettajani.
Menin hänen luokseen ja sanoin: "Jeesus rakastaa sinua."
Olin viisivuotias ja saarnasin Jeesuksesta.
Hän halusi kuulla lisää ja puhua vanhempieni kanssa.
Hän pelastui ja on uskossa tänä päivänä.
Katsomme nyt videon lähetysmatkasta Brasiliaan.
Tule mukaan elämäsi matkalle!
Rio tulessa 2013 - Matka Brasiliaan 14.-21.11.
Herätyskokouksia -
Ihmeitä ―
Sieluja -
Jumalan voimaa!
Julistusryhmämme
Evankeliumia ja apua köyhille
Rion nähtävyyksiä
Ilmoittaudu matkalle jo tänään!
www.revivalexplosion.com
Kiitos Herralle! Rohkaisen sinua tulemaan mukaan matkalle.
Elämäsi muuttuu siellä.
Palaat innokkaana voittaa sieluja ja rukoilla sairaiden puolesta.
Koet siellä ihmeitä ja Jumala käyttää sinua.
Matkalla menemme Rion slummeihin.
Käymme upeissa paikoissa, mutta myös köyhien alueilla.
Jaamme siellä ruoka-apua, rukoilemme ja saarnaamme.
Monet ihmiset muuttuvat.
Kerran annoimme eräälle naiselle kaksi korillista ruokaa.
Hänellä ei ollut yhtään ruokaa kuukauteen.
Nainen alkoi itkeä; hyvyys avasi hänen sydämensä evankeliumille.
Hän halusi kuulla Sanaa ja niin hän pelastui.
Monet muutkin pelastuivat ja parantuivat.
Jos epäilet ettei Jumala voi käyt- tää sinua, muista mitä kerroin.
Kun olin viisivuotias, menin opettajani luo.
Sanoin: "Jeesus rakastaa sinua. Tunnetko Hänet?"
Kerroin opettajalle Jeesuksesta, vaikka en ollut mikään saarnaaja.
Olin täyttynyt Pyhällä Hengellä, vaikka olin niin nuori.
Olin ujo, mutta sanoin: "Jeesus rakastaa sinua."
Kun olin 16-vuotias, Jumala kosketti minua ja aloin saarnatyön.
Viisivuotiaana kerroin Jeesuksesta opettajalleni -
ja hän otti yhteyttä vanhempiini.
Hän tuli kirkkoon ja antoi elämänsä Jeesukselle.
Koko hänen perheensä pelastui.
Ollessani teini-ikäinen tapasin hänet jälleen.
Hän kävi kirkossa, lauloi kuo- rossa ja oli mukana lapsityössä.
Ajattele tätä: lapsi kertoo evankeliumin -
ja yhden perheen elämä muuttuu ikuisiksi ajoiksi.
Miten mahtavaa tämä on!
Jumala voi käyttää sinua!
Rohkaisen sinua tulemaan kanssamme Brasiliaan.
Elämäsi muuttuu; sytyt Hengen tulesta.
Rukoilen pian, että Hengen tuli laskeutuisi yllesi.
Olit sitten työssä, kotona tai kenties sairaalassa.
Rukoilen, että Pyhä Henki kosket- taisi sinua kuten opetuslapsia.
Henki tuli kuin voimakas tuuli ja voiteli heidät.
Koko talo vapisi ja kaikki täyttyivät Hengellä.
Kun olet täynnä tulta ja Hengen paloa, -
alat saarnata evankeliumia.
Kerrot Jeesuksesta kaupassa, lentokoneessa, missä oletkin.
Hengen täyttämälle ihmiselle on luonnollista puhua Jeesuksesta.
Siinä ei ole mitään pakonomaista, ei lainkaan.
Kuten Jeremia sanoo: sinun luusi hehkuvat tulesta.
Rukoilen, että Pyhän Hengen tuli valtaisi sinut -
ja olisit kuin juopunut Hengen uudesta viinistä.
Silloin alat saarnata Hyvää Sanomaa Jeesuksesta, halleluja.
Tunnen tuon tulen tällä hetkellä sisälläni, halleluja.
Sinäkin voit saada tuon tulen.
Uskovat rukoilivat Herraa ojentamaan kätensä -
tekemään ihmeitä ja antamaan rohkeutta julistaa Sanaa.
Kun he rukoilivat näin, maa järisi.
Maanjäristys vapisutti sitä taloa, jossa he olivat.
Rukoilen nyt voitelun maanjäristystä, halleluja, -
Pyhän Hengen maanjäristystä elämääsi.
Älä huolestu, se on hyvä maanjäristys, joka muuttaa elämäsi.
Oletko valmis? Tunnen jo Pyhän Hengen tulen.
Rukoilen nyt puolestasi, että saat rohkeuden.
Ehkä et ole vielä uskossa.
Et tunne Jeesusta, mutta olet kuullut, että Hän on hyvä.
Hän on enemmän kuin hyvä ihminen: -
Hän on maailman Vapahtaja ja Jumalan Poika.
Hän odottaa sinun huutavan Hänen nimeään. Rukoillaan rohkeasti.
Ellet tunne Jeesusta, sano näin: -
Jeesus, tule elämääni. Kiitos että kuolit puolestani ristillä.
Uskon, että kuolit puolestani ja nousit ylös. Tule elämääni.
Anna syntini anteeksi, Jeesuksen nimessä.
Jos olit tosissasi, olet pelastettu.
Rukoilen nyt Jeesuksen nimessä: Vapauta Hengen tuli!
Herra, täytä heidät yliluonnollisella tulella.
Sytytä heidät Hengen sammumattomalla tulella.
Jeesuksen nimessä vapautan rohkeuden saarnata Sanaa -
sekä voitelun kertoa Hyvää Sanomaa kaikkialla.
Ole mukana ja käy nettisivullamme.
Kerro, miten tämä ohjelma on siunannut sinua.
Siunaan sinua Jeesuksen nimessä; pidetään yhteyttä.
Jumalan siunausta. Näkemiin ensi kertaan.
Tule mukaan elämäsi matkalle!
Rio tulessa 2013 - Matka Brasiliaan 14.-21.11.
Herätyskokouksia -
Ihmeitä -
Sieluja -
Jumalan voimaa!
Julistusryhmämme
Evankeliumia ja apua köyhille
Rion nähtävyyksiä
Ilmoittaudu matkalle jo tänään!
www.revivalexplosion.com
Rio tulessa 2013 - Matka Brasiliaan 14.-21.11.
HERÄTYKSEN LÄPIMURTO
Evankelista Hermes Falcao Jr
Evankeliumi kaikille kansoille
Todista Jumalan ihmeitä -
Koe Jumalan ihmeet!
www.revivalexplosion.com Facebook - revivalexplosion
Radiossa & TV:ssä
Brasilia, Suomi, Ranska Norja, Englanti, USA
Suomennos: Heli Jaakkola